als_Latn dik_Latn sag_Latn
Për sfidën e së dielës me Laçin, Vllaznia ka vetëm një alternative për ruajtjen e portës. Ai është 16-vjeçari Zamir Vjerdha, i cili shijen e pare të debutimit me skuadrën e parë të kuqebluve e pati në ndeshjen e javës së kaluar ndaj Partizanit. Skualifikimi pas daljes me të kuqe në ndeshjen e kaluar të portierit të dytë, Selimaj, si dhe situate shëndetësore që po kalon Vujadinoviç, i cili edhe pse është pritur të dilte në stërvitje të enjten, nuk e ka bërë një gjë të tillë, ka detyruar drejtuesit e klubit t’i telefonojnë Alen Sherrit, i cili prej rreth 10 ditësh është vënë në dispozicion të klubit gjerman, Këln, për t’u kthyer në Shqipëri, duke u vënë në dispozicion të teknikut Haxhiosmanoviç për ndeshjen me Laçin. Ashtu si edhe Vjerdha, Sherri ka të njëjtën moshë, vetem tre muaj ka që ka mbushur të 16-tat dhe që të dy, duke qenë pjesë e Akademisë së Futbollit Vllaznia prej rreth një viti kanë punuar me përkushtim me trajnerin e portierëve të Akademisë, Paulin Ndoja. Vetë mjeshtri i portës kuqeblu ndër vite, Ndoja, pak muaj më parë, pati deklaruar në mediat lokale të ardhmen absolute të këtyre dy portierëve, jo vetem për Vllazninë, por edhe më gjerë, larg Shqipërisë. Dhe falë talentit që disponon, drejtuesit e Këlnit e kanë pikasur Sherrin ta bëjnë të tyrin. Nga sa bëhet e ditur, ditët stërvitore testuese të Sherrit në Gjermani kanë rezultuar Ok, ndërkohë që në periudhën në vazhdim në mirëkuptim edhe me drejtuesit e klubit pritet të zyrtarizohet firmosja për këtë skuadër. Burimet bëjnë të ditur se Sherri do të fluturojë të shtunën drejt Rinasit për t’u bashkuar me skuadrën pasdite në grumbullimin që do të ketë Vllaznia në një nga hotelet e bregdetit të Shëngjinit.
Vllaznia gjen portierin në Gjermani0
Share.
als_Latn als_Latn eng_Latn